विश्वभर के मैथिली भाषि केर लेल 17, जून (शुकर) के दिन महत्वपूर्ण रहल, कियाकि 'अर्बन डिक्शनरी डॉट कॉम' मिथिलांचल के सम्मानक प्रतीक पाग के अपन डिक्शनरी मे शामिल कऽ लेलक अछि। मिथिलांचल आ नेपालक तराई इलाका मे रहय वला मैथिल के लेल पाग मात्र एकटा पहनावा के हिस्सा नय अछि, अपितु हुनकर सम्मान, आन-बान और शान के प्रतीक अछि। पाग के व्याख्या करैत वेबसाइट लिखने अछि जे पाग बिहार के मिथिलांचल मे रहैय वला लोगक लेल माथा झँपवाक परिधान अछि आ इ लोगक सम्मान सँ सेहो जुड़ल अछि।
 जगत जननी जानकी (सीता) आ संत, विद्वान केर धरती और समृद्ध सांस्कृतिक पहचान हेबाक बावजूदो मैथिल केर सम्मानक प्रतीक 'पाग' एखन धैर एकटा क्षेत्र विशेष धरि सीमित अछि। एही वेबसाइट मे भेला सँ आब एही शब्द के बारे में पूरा दुनिया जैन सकत। 